FC København skal i Champions Leagues gruppespil op mod de engelske mestre Leicester, portugisiske FC Porto og Club Brugge.

FC København var senest i Champions Leagues gruppespil i sæsonen 2013/2014, men nu er Løverne tilbage i det fine selskab. Med 1-1 ude mod APOEL i aftes sikrede FCK sig afgang til gruppespillet for fjerde gang i klubbens historie.

Torsdag aften blev der så trukket lod til gruppespillet, og her var FC København at finde i fjerde og dermed nederste seedningslag, så tre stærke modstandere er i vente for de danske mestre.

Fra øverste lag blev Løverne parret med Kasper Schmeichels engelske mestre Leicester, mens portugisiske FC Porto kom op fra andet lad. Fra tredje lag kom Club Brugge, som FCK kender særdeles godt, op.

Abonnement til F.C. Københavns hjemmekampe - Fast adgang fra 79 kr./md.* (*6 md. binding / min. 474 kr.)